|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Graikijos istorinis regionas:Migdonija (Μυγδονία) |
| --- |
|  |
| Šalis | Centrinė Makedonija |
| Tautos | Migdonai, graikai |
| Miestai | Terma |
|  |
|  |

**Migdonija** (gr. Μυγδονία) – senovinė sritis dabartinės Graikijos teritorijoje, dalis senovinės Trakijos (arba Makedonijos), vėliau užkariauta Makedonijos. Dabar buvusi Migdonijos teritorija įeina į Salonikų nomą.

Geografija
----------

Migdonija apėmė lygumas apie Termą (Salonikai), Klisalio ir Besikijos slėnius, Aksijo (gr. Αξιός; Βαρδάρης) žiotis ir žemes į rytus iki Volvės ežero. Šiauriau Migdonija ribojosi su kalnuota Krestonija, o piečiau – su Chalkidike. Per Migdoniją tekėjo *Echeidorus*, kurio ištakos buvo Krestonijoje, o žiotys – Termos įlankoje netoli Aksijo pelkių. Manoma, kad *Aulon* ar *Arethusa* perėja buvo Migdonijos riba su Bisaltija.

Migdonija turėjo dvi jūrines pakrantes. Vakarinė jūrinė Migdonijos dalis vadinosi *Amphaxitis*. Šį rajoną pirmas paminėjo Polibijus, kuris visą didelę lygumą prie Termos įlankos suskirstė į Amfaksitį ir Botėją. Amfaksitį trimis šimtais metų vėliau minėjo ir Ptolemėjus. Pastarasis rašė, kad Echiodoro ir Aksijo žiotys yra Amfaksityje, o Salonikai – vienintelis srities miestas (tai atitinka Polibijaus ir Strabono žodžius). Rytinė jūrinė dalis išėjo į Strimonijos įlanką.

Istorija
--------

Migdonijos sritis gyvenama nuo mezolito laikų (9–7 tūkst.m. pr. m. e.). Pirmieji gyventojai galbūt buvo pelasgai, vėlesni – migdonai, kurie galbūt ir suteikė kraštui pavadinimą. Migdonai galbūt buvo brigų gentis. Kraštą kurį laiką valdė Peonija ir Trakija (ypač edonai).

Nuo VIII a. pr. m. e. Migdonija buvo sparčiai kolonizuojama graikų, kurie čia įkūrė daug miestų–valstybių. Pagrindiniai Migdonijos miestai buvo Terma (Salonikai), Sindas (gr. Σίνδος), Chalastra (gr. Χαλάστρα), Altas (gr. Άλτός), Strepsa (gr. Στρέψα), Kisas (gr. Κισσός), Melisurgis (*Mellisurgis*) ir Herakleustas (*Heracleustes*). Apolonijos (gr. Ἀπολλωνία) miestą buvo aplankęs apaštalas Paulius. Be to, Ptolemėjus minėjo kelis neaiškius miestus – *Chaetae*, *Moryllus*, *Calindaea*, *Boerus*, *Physca*, *Trepilus*, *Carabia*, *Xylopolis*, *Assorus*, *Lete*, *Phileres*, *Dicaea*, *Aeneia* ir *Arethusa* (rytinėje pakrantėje). V a. pr. m. e. Migdonijos miestai įsijungė į Atėnų vadovaujamą Delo lygą.

IV a. pr. m. e. II pusėje Migdonija, kaip ir kitos vietos graikų kolonijos (Chalkidikė) buvo prijungta prie Makedonijos karalystės ir tapo istorinio Makedonijos regiono dalimi.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RSenovės Graikijos regionai |
| --- |
|  |
| Žemyninė Graikija | 

|  |
| --- |
| 
Megara **·**  Atika **·**  Bojotija **·**  Fokidė **·**  Lokridė **·**  Doridė **·**  Malidė **·**  Dolopija **·**  Etolija **·**  Akarnanija **·**  Ftiotidė **·**  Tesalija **·**  Epyras |
|  |
| Peloponesas | 
Lakonija **·**  Mesenija **·**  Elidė **·**  Arkadija **·**  Achaja **·**  Argolidė **·**  Korintija |

 |  |
|  |
| Salos | 
 Kreta **·**  Euboja **·**  Kerkyra **·**  Paksis **·**  Lefkada  **·**  Itakė  **·**  Kefalonija **·**  Zakintas **·**  Kytira **·**  Rodas |
|  |
| Kolonijos | 
 Didžioji Graikija **·**  Eolidė **·**  Troada **·**  Jonija **·**  Doridė |
|  |
| Makedonija | 
 Botija **·**  Migdonija **·**  Pierija **·**  Chalkidikė **·**  Aukštutinė Makedonija **·**  Krestonija |

 |